|  |
| --- |
|  **HRVATSKA POLJOPRIVREDNA KOMORA**Ulica grada Vukovara 78, 10116 Zagreb, HRVATSKATel: +385 (01) 6109 809 komora@komora.hr  OIB: 70354371893www.komora.hr |

Zagreb, 20.siječnja, 2023.

**ZAPISNIK SA 2 SJEDNICE**

**ODBORA ZA MASLINARSTVO I ULJARSTVO HPK**

**Sjednica Odbora za maslinarstvo i uljarstvo Hrvatske poljoprivredne komore, održala se u srijedu, 18. siječnja 2022. godine s početkom u 11.00 sati u prostorijama Razvojno inovacijskog centra AluTech, na adresi Velimira Škorpika 6, Šibenik.**

**Dnevni red:**

**1. Usvajanje zapisnika sa 1. konstituirajuće sjednice Odbora**

**2. Izvješće o radu Odbora za maslinarstvo i uljarstvo HPK u 2022. godini**

**3. Proizvodni rezultati u sektoru maslinarstva u 2022. godini**

**4.** **Priprema za sastanak u Ministarstvu poljoprivrede (održati će se krajem mjeseca)**

**5. Razno**

**Ad1. Usvajanje zapisnika sa 1. konstituirajuće sjednice Odbora**

Zapisnik jednoglasno usvojen

**Ad2. Izvješće o radu Odbora za maslinarstvo i uljarstvo HPK u 2022. godini**

Redovito održavani sastanci Odbora za maslinarstvo i uljarstvo HPK.

**Ad3. Proizvodni rezultati u sektoru maslinarstva u 2022. godini**

Rezultati su nepoznati. Potrebno uvođenje registra maslinika.

**Ad4. Priprema za sastanak u Ministarstvu poljoprivrede (održati će se krajem mjeseca)**

**Komunikacija sa Ministarstvom poljoprivrede**

Komunikacija uopće ne postoji, slali smo više dopisa tijekom 2022. godine, ni na jedan nismo dobili odgovor. Ne vidimo smisao budućega dijaloga ako se isto nastavi.

Dogovor vezano za osobe za komunikaciju i sastanke u Dalmaciji tj. Primorskoj Hrvatskoj.

**Komina i vegetativna voda**

Sa terena stižu informacije vezano za vodopravne dozvole. Inspektori Ministarstva zaštite okoliša smatraju naputak Ministarstva poljoprivrede da je komina i vegetativna voda prirodni poboljšivač tla bezvrijednim. Isti naputak treba staviti u neki zakonski okvir da bi se mogao koristiti.

**Budući natječaji u sektoru maslinarstva**

Kakav je plan natječaja u narednom periodu (hodogram)?

Potrebna je izmjena natječajnih kriterija:

* Za mikro poduzetnike predložiti umanjenje sa 6000 SO na 3000 SO
* Maslina mora spadati u kategoriju 'voće', a ne u kategoriju 'ostalo', jer se na taj način gubi previše bodova, te maslinari iz tog razloga nisu konkurentni na natječajima

**Dokazivanje ekstra djevičanskog ulja (vezano uz poticaje)**

Potrebne su izmjene odluke vezane za priznavanje i dokazivanje ekstra djevičanskog maslinovog ulja. Uljare nisu dovoljno opremljene niti kvalificirane za izdavanje kemijskih analiza za priznavanje kvalitete maslinovoga ulja te bi isto trebali raditi ovlašteni laboratoriji. Postavlja se pitanje zašto je poticaj po litri ekstra djevičanskog maslinovog ulja smanjen sa 10 kn/l na 6 kn/l. Nikakvo obrazloženje o smanjenju iznosa potpore nije dostavljeno, samo je uplaćen manji iznos na račune maslinara.

Maslinari smatraju kako račun mora biti dokaz za isporučenu količinu maslinovog ulja.

**Subvencioniranje rješavanja imovinsko pravnih odnosa oko zemljišta (kako ne bi bilo brisanja iz ARKOD-a, prolongiranje roka 1.1.2024.)**

Brisanje iz ARKOD-a prolongirano je za 01.01.2024. godine. Brisanjem iz ARKOD-a, otpasti će preko 50% maslinara. To otvara prostor za povećanje sivog tržišta. Potrebno je prolongiranje roka 01.01.2024., jer imovinsko-pravni odnosi ne mogu do tada biti riješeni.

Prijedlog je da parcele kojima ne bude riješen imovinsko-pravni odnos ostanu u ARKOD-u, ali da ih se označi nekom drugom bojom u sustavu, te da se za te površine ne može dobiti poticaj.

Potrebna je izrada katastra maslinika (povezan s ARKOD-om).

Rješavanje imovinsko-pravnih odnosa na parcelama je veoma skupo. Potrebno je sufinancirati rješavanje imovinsko-pravnih odnosa kako bi se vlasništvo nad parcelama uredilo.

**Legalizacija bušotina za navodnjavanje**

Ova pa i prethodne godine bile su ekstremno suhe, bez kiše. Ljudi su zbog duge i trome administracije sami pokrenuli bušotine kako bi navodnjavali svoja polja.

Natječaj za potpore za navodnjavanje mjera 4.1.1. preko APPRRR-a je završio 29.12.2022. Kao kriterij natječaja bilo je nužno imati izvor vode - gradska voda, oborinska voda ili voda iz bušotina. Znajući da jedan broj i malih i značajnijih poljoprivrednih proizvođača imaju bušotine bez proceduralnih papira molimo za legalizaciju tih bušotina u kojem postupku će svakako bitnu ulogu imati Hrvatske vode, a kako bi ti se ti proizvođači mogli u budućnosti javljati na natječaje.

**Ad5. Razno**

* Kako će izgledati dodjela poticaja za sektor maslinarstva i uljarstva
* Proizvodni rezultati su nepoznanica, statistika je netočna.
* Nastavak sastanaka po Dalmaciji, započetih prije COVID pandemije